Rikunarita-ORG/Wikinium huggingface dataset:
# J-Pop

|  |  |
| --- | --- |
|  | Dëse **Museksartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

**J-Pop**, a Japan deelweis och Jポップ geschriwwen, ass eng Ofkierzung vun *Japanese Pop-Music* oder och *Japan Pop* a bezeechent ee wäit gefaasste musekalesche Genre, dee sech an den 1990er Joren an der japanescher Musekwelt etabléiert huet. De Modernen J-Pop huet seng Wuerzelen an der Musek aus den 1960er, wéi de Beatles, an huet Kayōkyoku an der japanescher Musekszeen ersat. De Begrëff J-Pop gouf vun de japanesche Medien agefouert fir déi japanesch vun der auslännescher Musek z'ënnerscheeden. Hautdesdaags gëtt dee gréissten Deel vun der japanescher Popmusek sou genannt.

## Galerie

* Momoiro Clover Z
* AKB48
* Morning Musume
* Berryz Kobo
* De Logo vu Cute
* Perfume
* SKE48

## Kuckt och

* K-Pop

## Um Spaweck

|  |  |
| --- | --- |
|  |  **Commons: J-Pop** – Biller, Videoen oder Audiodateien |

* Offiziell Kanal vu J-Pop - YouTube

## Referenzen
# Komponist

|  |  |
| --- | --- |
|  | Dëse **Museksartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

E **Komponist**, vum laténgesche *componere* „zesummestellen“, ass e Kënschtler, dee musikalesch Wierker, Kompositioune, schaaft.

D'Resultat vum Kompositiounsvirgank besteet duerno an notéierter Form, mat der Hand oder direkt als Noutesaz um Computer. D'Kompositioun kann och op Demotape oder als aner Tounopnam festgehale ginn.

## Um Spaweck

|  |  |
| --- | --- |
|  |  **Commons: Komponisten** – Biller, Videoen oder Audiodateien |
# Centre

|  |  |  |
| --- | --- | --- |
|  | Dëst Lemma huet méi wéi eng Bedeitung. Hei drënner stinn déi Artikelen, déi et fir déi verschidde Bedeitunge gëtt. Fir méi Informatiounen, liest wgl. den Artikel iwwer d'Homonymie an der Wikipedia. |  |

* **Centre**, eng Regioun a Frankräich.
* **Centre**, eng Regioun an der Belsch.
* **Centre**, ëmgangssproochlech Ofkierzung fir de *Lycée technique du Centre* um Lampertsbierg.
# Gemeng (Frankräich)

D'**Gemeng** a Frankräich ass déi niddregst administrativ Andeelung vum franséischen Territoire. Eng Gemeng betrëfft normalerweis d'Fläch vun enger Stad oder engem Duerf. Seng Fläch a Bevëlkerung kënne grouss Ënnerscheeder hunn. Déi gréisst, Paräis, huet iwwer 2 Milliounen Awunner, an et gëtt der mat kengem Awunner.

Den 1. Januar 2015 gouf et a Frankräich 35.357 Gemengen, dovun 214 an Iwwerséi, mat Ausnam vu Wallis-et-Futuna an e puer Territoiren déi net permanent bewunnt sinn.
# Tours

|  |  |  |  |
| --- | --- | --- | --- |
|

|  |  |  |
| --- | --- | --- |
|  | **Tours** |  |

 |
|  |
| **Land** |  Frankräich |
| **Regioun** |  Centre-Val de Loire |
| Departement |  Indre-et-Loire |
| **Arrondissement** | Tours |
| Kanton | Tours-1 - Tours-2 - Tours-3 an Tours-4 |
| Postcode | 37000, 37100, 37200 |
| Gemengecode | 37261 |
| Koordinaten | 47° 23’ 37’’ N       00° 41’ 21’’ O |
| Fläch  | 34,67 ha |
| Bevëlkerung  | 134.978 *(2012)* |

**Tours** ass eng Stad an der franséischer Regioun Centre-Val de Loire, am Departement Indre-et-Loire, deem seng *Prefecture* et ass. Hir ronn 135.000 Awunner (2012) (eng 480.000 an der Metropolregioun) liewen op den Uwänner vun der Loire an dem Cher, an der historescher Provënz Touraine, tëscht Orléans (65 km am Nordosten) a La Rochelle op der Atlantikküst (120 km am Südwesten).

Tëscht 1450 a 1550 haten déi franséische Kinneken do an am Dall ronderëm hir Residenz, wat dem Val de Loire vill Buergen a Schlässer bruecht huet an an der Folleg eng Plaz op der UNESCO-Lëscht vum Weltierwen. Soss ass d'Géigend ëm Tours nach duerch d'Wäibaugebitt Touraine mat dem beschtbekannte Vouvray an en ettlech anere gudden Appelatioune bekannt.

D'Awunner ginn *Tourangeaux/Tourangelles* genannt.

## Fotosalbum vun Tours

* Wilson Bréck iwwer d'Loire
* Kathedral Saint-Gatien
* Stadhaus a Jean Jaurès Plaz
* Plumereau Plaz
* Basilika Saint Martin an Tuerm Karl Martell
* Hotel Goüin (15. Jh.)
* Tours am Loiredall

## Kuckt och

* Vëloscourse Paräis-Tours

## Um Spaweck

|  |  |
| --- | --- |
|  |  **Commons: Tours** – Biller, Videoen oder Audiodateien |

* Offiziell Säit vun der Stad
* Lokalen Tourismusbüro
# Departement Indre-et-Loire

| Indre-et-Loire (37) |
| --- |
|  |
| Regioun |  Centre-Val de Loire |
| Prefecture | Tours |
| Ënnerprefecture |  Chinon  Loches |
| Bevëlkerung | 596 937 Aw.(2012) |
| Fläch | 6 127 km² |
| Arrondissementer | 3 |
| Kantonen | 19 |
| Gemengen | 277 |
|  |

D'**Indre-et-Loire (37)**  ass e franséischt Departement an der Regioun Centre-Val de Loire. Et krut säin Numm vun de Flëss Indre a Loire.

## Geschicht

D'Departement gouf zesummme mat deenen aneren 83 éischten Departementer wärend der franséischer Revolutioun geschaf, de 4. Mäerz 1790 (Gesetz vum 22. Dezember 1789), a besteet bal genee aus der fréierer Provënz Touraine, bei déi den Oste vun der fréierer Provënz Anjou derbäikoum.

Den Territoire vum spéideren Departement war och virdru scho wichteg. Am fréie Mëttelalter war d'Prefektur Tours e Léierzentrum. Am Oktober 732 hunn d'Franken ënner dem Kommando vum Karl Martell d'Araber an der Schluecht vun Tours a Poitiers geschloen a sou deenen hire Virmarsch am Weste gestoppt. Vun der Mëtt vum 15. Joerhonnert un huet sech de franséische Kinnekshaff am Dall vun der Loire néiergelooss mat Tours als Haaptstad, wat der Géigend en ekonomeschen Opschwonk ginn huet a vill Buergen a Schlässer entstoe gelooss huet.

Nom Schafe vum Departement blouf et laang politesch konservativ a vun der Landwirtschaft markéiert. Um Enn vum 19. Joerhonnert ass Schwéierindustrie an der Géigend opkomm a Saint-Pierre-des-Corps huet sech zu engem Haaptpunkt am Zuchverkéier entwéckelt. 1920 huet sech déi franséisch kommunistesch Partei um Kongress vun Tours gegrënnt.

Am Zweete Weltkrich huet d'Demarkatiounslinn d'Departement an zwee gespléckt.

## Geographie

Indre-et-Loire stéisst un d'Departementer Loir-et-Cher, Indre, Vienne, Maine-et-Loire an d'Sarthe.

Vun Osten no Weste fléisst d'Loire, an déi sech hei de Cher, d'Indre an d'Vienne geheien.

* D'Loire
* D'Schlass Chenonceau
* D'Schlass Azay-le-Rideau
* D'Buerg Loches
* D'Buerg Chinon
* D'Kathedral vun Tours
* D'Place Plumereau zu Tours

## Kuckt och

* Departement Indre-et-Loire
* Arrondissementer am Departement Indre-et-Loire
* Kantonen am Departement Indre-et-Loire
* Lëscht vun de Gemengen am Departement Indre-et-Loire